# Általános információk:

**Tanterv:** Építész MSc levelező 3., Településmérnöki MSc levelező 3.

**Tantárgy neve: Építészeti elmélet -Tervezésmódszertan 1.**

**Tantárgy kódja:** EPM069MLTM

**Szemeszter:** 3

**Kreditek száma:** 3

**A heti órák elosztása: 2/0/0** ea/gy/lab

**Értékelés:** vizsga(v)

**Előfeltételek: -**

Tantárgy felelős: Dr. Rácz Tamás, adjunktus

Iroda: 7624 Magyarország, Pécs, Boszorkány u. 2. É-81

E-mail: racz.tamas@mik.pte.hu

Munkahelyi telefon: +36 72 503 650 / 23815

Oktatók: Dr. Rácz Tamás, adjunktus

Iroda: 7624 Magyarország, Pécs, Boszorkány u. 2. É-81

E-mail: racz.tamas@mik.pte.hu

Munkahelyi telefon: +36 72 503 650 / 23815

## Tárgyleírás

## Az alapképzés során elsajátított általános tervezési elvek, módszerek után a mesterképzés tervezés-módszertan tantárgysorozata a tervezés elméletének, módszereinek, történetiségének mélyebb rétegeit tárja fel, vizsgálva társadalmi, szociológiai, településszerkezeti hatásait, problémáit. A kurzus célja építészettörténeti és kortárs tervezőműhelyek alkotó szemléleteinek és tervezési módszereinek megismerése. Ezek alapján a hallgató önállóan képes lesz építészeti produktumok elemzésére, azok építészettörténetben való elhelyezésére, összetett építészeti, urbanisztikai és társadalmi problémák összefüggésének felismerésére. Megoldási elvek keresése, kombinálása, koncepcióalkotás. Az előadások és műhelybeszélgetések fő témája a lakóépületek kérdésköre.

## Oktatás célja

## A tantárgy fő fókusza, hogy a hallgató a képzés során megszerzett ismeretek alapján, az építészeti tervezés módszerének és alapelveinek elméletét elsajátítsa. Cél, hogy a hallgató komplex módon tudja alkalmazni a megszerzett ismeretanyagot, különös tekintettel a tervezés módszertani szemléletre. Ezáltal képes legyen önállóan egy építészetelméleti témával foglalkozni és megtanulja az önálló kutatás, adatgyűjtés, elemzés módszereit. A tantárgy nagy hangsúlyt fektet a kölcsönös kommunikációra az adott elméleti témákból és felkészíti a hallgatókat a saját kutatásuk kibontására, elemzésére és az eredmények átadására.

## Tantárgy tartalma

## A hallgatók egy előre kijelölt témával önállóan foglalkoznak, melynek eredményeképp egy esszé, és annak kivonataként egy infografika készül. A dolgozatot és az infografikát digitálisan kell benyújtani. Az esszé előzetes kivonata és tervezett tartalomjegyzéke a félév közben, meghatározott időpontban töltendő fel digitálisan. Az esszék leadási határideje a 12. héten esedékes, melynek pótlása a 14. héten lehetséges.

## A feladatok, követelmények kiadása a tematika szerint történik, melyek az előadás anyagaival, segédletekkel egyetemben, a tantárgy MS Teams felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív/ névsorolvasás.

**Számonkérések**

**Félévközi ellenőrzések, teljesítményértékelések és részarányuk a vizsga minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *absztrakt* | *max. 15 pont* | *15 %* |
| *esszé* | *max. 50 pont* | *50%* |
| *infografika* | *max. 25 pont* | *25 %* |
| *Jelenlét / órai aktivitás* | *max. 10 pont* | *10%* |

**Az aláírás megszerzésének feltétele**

*Az aláírás megszerzésének feltétele, hogy minden feladat elfogadásra kerüljön.*

**Vizsga típusa** (írásbeli, szóbeli): írásbeli

A vizsga minimum 40 %-os teljesítés esetén sikeres.

**Az érdemjegy kialakítása (TVSz 47§ (3))**

A tantárgy vizsgajeggyel jeggyel zárul. A tanulmányi időszak végére (13.hét) a hallgatónak aláírást kell szerezni, amelynek feltétele, hogy a hallgató a TVSZ-ben meghatározott igazolt, vagy igazolatlan hiányzást nem lépte túl, valamint a tematikában meghatározott feladatrészeket, feladatokat időben (vagy TVSZ szerinti késéssel) beadta.

Az előadásokon jelenléti ív készül, megjelent, valamint nem jelent meg/ nem készült bejegyzéssel.

Ha a hallgató az aláírást megszerezte és félévközi teljesítménye a pontjai alapján legalább elégséges, akkor megajánlott jegyet kap.

100 %-ban az évközi teljesítmény, 0 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Órai jegyzetek, segédletek, kiosztott mintapéldák
2. BACHMAN Zoltán dr,: Könyv az építészetről. Pécs, Pécsi Tanoda Alapítvány, 1998.
3. TÓTH Zoltán: A települések világa, Pécs, Ponte Press Kiadó, 1997.
4. FRAMPTON, Kenneth: A modern építészet kritikai története. Budapest, TERC Kft, 2009.
5. Le CORBUSIER: Új építészet felé. Budapest, Corvina Kiadó, 1981.
6. VÁMOSSY Ferenc: Az építészet története: A Modern Mozgalom és a késő modern. Budapest, Nemzeti Tankönyvkiadó, 2002.
7. PEVSNER, Nikolaus: A History of Building Types. Princeton, Princeton University Press, 1976
8. KERÉKGYÁRTÓ Béla: A mérhető és a mérhetetlen - Építészeti írások a huszadik századból. Budapest, Typotex, 2004.
9. SCHNELLER István: Az építészeti tér minőségi dimenziói. Építészet/elmélet 10. Budapest, TERC Kft., 2005.
10. KUNSZT György: Értékválság az építészetben és a modern szakralitás – Válogatott írások 1962.- 2003. Építészet/elmélet 6. Budapest, TERC Kft., 2003.
11. DÉRY Attila: A forma visszaszerzése – Építészettörténeti tanulmányok – Építészet/elmélet 2. Budapest, TERC Kft., 2002.
12. BENKŐ Melinda: 111 szó az építészetről, TERC Kft., 2013.

Ajánlott irodalom és elérhetősége

1. Építészeti sorozatok: PHAIDON, Birkhauser, Taschen Kiadók
2. Építészeti folyóiratok: Alaprajz, Magyar Építőművészet, Octogon, Átrium
3. Építészeti website -ok: El croquis, U+A, JA, Domus, Abitare, AR, A10, Atrium, Hauser, Detail,

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló otthoni munka

3. önálló kutatás, adatgyűjtés, elemzés

4. önálló konzultáció a tárgy oktatóitól független szakemberek bevonásával

**Metodika és szempontrendszer:**

# A hallgatók probléma feldolgozási módszere a valóságos tervezési folyamatot modellezi, ugyanakkor leképezi az egyetemi szintű oktatás akadémiai jellegét is (kutató-elemző munka).

# A szemeszter elméleti órái és előadásai segítik a hallgatókat, hogy egy előre kijelölt témával önállóan tudjanak foglakozni. Ennek eredményeképpen a hallgatók képesek lesznek egy tanulmányt és annak kivonataként egy infografikát elkészíteni egy általuk választott témában. A félév során a tematikában megjelölt időpontokban konzultációs lehetőség van.

A Hallgatók egy előre kijelölt témával önállóan foglalkoznak, melynek végeredményeképpen egy esszé és egy annak kivonataként készült infografika, ábrasor, vizualizált gondolatsor.

Az anyag digitálisan benyújtandó.

Az esszé előzetes kivonata és tervezett tartalomjegyzéke a félév közben, meghatározott időpontban szintén feltöltendő digitálisan

# Részletes tantárgyi program és követelmények

**Feladatok és követelményrendszerük**

Az absztrakt formai követelményei:

* álló A/4 formátumú,o1 db PDF fájlba összefűzött dokumentum
* tartalmaz egy előlapot, amin fel kell tüntetni a készítő nevét, Neptun-kódját, szakját; a tantárgy megnevezését, az aktuális félév megnevezését (pl. 2023/2024 – ősz), a beadás dátumát. Ezt követik a az egyes fő tartalmi elemek: absztrakt, tartalomjegyzék, irodalomjegyzék.
* a fájl elnevezése: Vezeteknev\_Keresztnev\_absztrakt.pdf (pl.: Gipsz\_Jakab\_absztrakt.pdf) – a másképp elnevezett fájlokat nem áll módunkban elfogadni.

Az esszé tartalmi, formai követelményei:

* Álló A/4-es formátum
* Szabályos tartalomjegyzék, témafelvezetés, témakibontás, konklúzió, szabályos irodalomjegyzék a hivatkozásokkal, képjegyzékkel.
* min. 8 írott oldal képek, ábrák, tartalomjegyzék, stb. nélkül. ( Kb. 16 000 karakter)
* Az értékelésben szerepet játszik az esszé szerkesztése, vizuális megjelenítése. A formai követelményektől való eltérés a feladat pótlását, javítását eredményezheti.
* a fájl elnevezése: Vezeteknev\_Keresztnev\_essze.pdf (pl.: Gipsz\_Jakab\_essze.pdf) – a másképp elnevezett fájlokat nem áll módunkban elfogadni.

Az infografika formai követelményei:

* Vizuális kivonata / összefoglalója a kutatásnak, esszének.
* Formailag megkötés nincs.
* Az értékelésben szerepet játszik az infografika vizuális megjelenítése és grafikai tartalma.
* Digitálisan benyújtandó, pdf formátumban a tematikában meghatározott időpontig.
* a fájl elnevezése: Vezeteknev\_Keresztnev\_info.pdf (pl.: Gipsz\_Jakab\_info.pdf) – a másképp elnevezett, illetve nem pdf formátumú fájlokat nem áll módunkban elfogadni.

A kidolgozásra választható témák egyéni ötletek és az előadáson elhangzottak továbbdolgozása mellett   
**(a megadott témák bővíthetők, pontosíthatók, esetenként inspirációként, témafelütésként szolgálnak**):

* Lakóépület-tervezéssel foglakozó mozgalmak, áttörések, eredmények és következmények.
* Európai és amerikai léptékek összehasonlító elemzése. Hol az eredete a méretnek?
* A lakás, mint a közösséggel való viszony lenyomata. Funkció és reprezentáció. Villaépítészet, modernista társasházak, különös tekintettel a pécsi példákra; szabadság úti építkezések, mecseki modern villák, belvárosi társasházak.
* A Bauhaus, pécsi lenyomata a lakóházak tekintetében.
* A technika ideája, az előregyártás bűvkörében.
* A lakás tartalmi változásai a jövőben - korai utópiák, mai elméletek lakókapszulák, "parazitaházak", űrkorszak. A város alulnézetből. A város felülnézetből.
* Modern lakások eszközhasználata, formakultúrája a 60-70-es években, belsőépítészet, bútorok, "retró". Időutazás a vizuális design tengelyén.
* Szociális és ipari lakásépítés a 19-20. században különös tekintettel a pécsi példákra; szükséglakások, koloniális építkezések, stb. Mai szociális lakásépítés példái, sajátos esetek, szegregáció.
* Katasztrófák után. Mobillakás, szükséglakás és építészete.
* Humanitárius építészeti megoldások és példák a lakóház-építészetben. Esettanulmányok.
* Az intelligens ház. Társadalmi utópiák, elméletek a témában. Jövőkép?
* Vizuális kommunikáció a lakóházban. Prezentáció vagy reprezentáció?
* Lakás és településlépték – tanya, falu, város, metropolisz a település jellegéből, struktúrájából, földrajzi elhelyezkedéséből következő jellemzők, a településszövet hatása. A mai agglomerizáció problémái.

## Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. |  |  |  |  |
| 2. | Féléves tematika ismertetése, tájékoztató, feladatkiadás .  Előadás - Falu és a város szerepe a XXI. század változó világában | TÓTH Z. (1997). 1-3. fejezet |  |  |
| 3. |  |  |  |  |
| 4. | Konzultáció a választott téma kutatásáról. Hivatkozások szabályai. |  |  |  |
| 5. |  |  |  |  |
| 6. | tanulmány vázlatszintű leadása  Előadás - A lakás, az otthon fogalma, kialakulása történeti áttekintése.  Népek építészete, a tapasztalati úton fejlődő lakóház. Pszichikai, fizikai, társadalmi jellemzők, hatások. | OTÉK hatályos verzió, REISCHL A. (1973.) A lakás, A lakóépületekről általában  c. fejezetek | Absztrakt, tartalomjegyzék és irodalomjegyzék beadása. | október 11. 23.59-ig,  feltöltés Teamsen. |
| 7. |  |  |  |  |
| 8. | tanulmány vázlatának pótleadása  Előadás - Kis lakások, minimum alapterületek, az üres tér végletei. Optimalizáció az alaprajzon.  Minimum lakás, a típustervektől a panelig, kortárs megjelenítés | REISCHL A. (1973.) Lakáspolitika,  A tömeges lakásépítés hatása a tervezésre, A fejlődés új irányai c. fejezetek | Absztrakt, tartalomjegyzék és irodalomjegyzék pótbeadása. | október 25. 23.59-ig, feltöltés Teamsen. |
| 9. |  | | | |
| 10. | Konzultáció a választott téma kutatásáról |  |  |  |
| 11. | a féléves feladat (esszé + infografika) beadása  Előadás - A CIAM kongresszusai, a két világháború közötti kongresszusok a lakóházak fejlődésére és az azokat érintő kérdésekre vonatkozólag. Kísérleti lakótelepek | Le CORBUSIER (1981.) teljes könyv | Esszé és infografika leadása | november 15. 23.59-ig, feltöltés Teamsen. |
| 12. |  |  |  |  |
| 13. | a féléves feladat (esszé + infografika) pót beadása Konzultáció a választott téma kutatásáról. A félév zárása |  | Esszé és infografika pótleadása | november 29. 23.59-ig, feltöltés Teamsen. |
| 14.  V1. |  |  |  |  |
| (15.) V1. | a féléves feladat (esszé + infografika) pótlás utáni beadása (max. 70%) |  | Esszé és infografika pótlás utáni beadása (max. 70%) | december 13. 23.59-ig, feltöltés Teamsen. |

Dr. Rácz Tamás

tantárgyfelelős

Pécs, 2024.08.26.